Eunice o tlhalosa se se neng sa diragala fa monna wa gagwe a ne a bolawa ke bolwetsi jwa pelo ka tshoganetso. “Mo bekeng ya ntlha, ke ne ke kgwaraletse maikutlo, go ntse jaaka e kete ke sule. Ke ne ke sa kgone le gone go utlwa tatso ka go latswa kana go dupa. Lefa go ntse jalo, ke ne ke santse ke kgona go akanya jaaka e kete tlhaloganyo e kgaogane le mmele. Nna ga ke a ka ka nna le matshwao a khutsafalo a go ganetsa gore go diragetse jaaka gantsi batho ba ganetsa ka gonne ke ne ke na le monna wa me fa ba ne ba leka go mo tshedisa ka go mo thusa go hema ba dirisa CPR le ka melemo. Lefa go ntse jalo ke ne ke ikutlwa ke tlaletswe fela thata, jaaka e kete ke lebeletse koloi e wela ka kwa ga lekgotlho mme go se na sepe se nka se dirang.”